LV Eiropas Savienības Oficiālais Vēstnesis C 117/5

Francijas valdības paziņojums saistībā ar Eiropas Parlamenta un Padomes Direktīvu 94/22/EK par atļauju piešķiršanas un izmantošanas noteikumiem ogļūdeņražu meklēšanai, izpētei un ieguvei (1)

(Paziņojums par pieteikumu atļaujas “Permis de l’Ourcq” saņemšanai, lai veiktu šķidro vai gāzveida ogļūdeņražu raktuvju izpēti)

(Dokuments attiecas uz EEZ)

2009/C 117/04

Ar 2008. gada 31. maija pieteikumu uzņēmums “Galli Coz”, kura juridiskā adrese ir 50 rue du Midi, 94300 Vincennes (Francija), lūdza uz 5 gadiem piešķirt atļauju, tā saukto “Permis de l’Ourcq ”, lai veiktu šķidro vai gāzveida ogļūdeņražu raktuvju izpēti aptuveni 1 444 kvadrātkilometru platībā, kas ir daļa no Aisne departamenta teritorijas.

Šai atļaujai atbilstīgās teritorijas perimetru veido meridiāni un paralēles, kas secīgi savieno punktus, kuru ģeogrāfiskās koordinātas noteiktas turpmāk tabulā (Francijas jaunā triangulācijas sistēma, Parīzes meridiāns):

Punkti Geogrāfiskais garums Geogrāfiskais platums A austrumu garums 1o50' ziemeļu platums 55o00' B austrumu garums 1o00' ziemeļu platums 55o00' C austrumu garums 1o00' ziemeļu platums 54o90' D austrumu garums 0o90' ziemeļu platums 54o90' E austrumu garums 0o90' ziemeļu platums 54o70' F austrumu garums 1o00' ziemeļu platums 54o70' G austrumu garums 1o00' ziemeļu platums 54o50' H austrumu garums 1o30' ziemeļu platums 54o50' I austrumu garums 1o30' ziemeļu platums 54o60' J austrumu garums 1o40' ziemeļu platums 54o60' K austrumu garums 1o40' ziemeļu platums 54o90' L austrumu garums 1o50' ziemeļu platums 54o90'

Pieteikumu iesniegšana un atļaujas piešķiršanas kritēriji

Sākotnējā pieteikuma un konkurējošo pieteikumu iesniedzējiem ir jāatbilst prasībām atļaujas saņemšanai, kas noteiktas 4. un 5. pantā 2006. gada 2. jūnija Dekrētā Nr. 2006-648 par kalnrūpniecības atļaujām un uzglabāšanas tiesībām pazemē (Francijas Republikas Oficiālais Vēstnesis (Journal officiel de la République française), 2006. gada 3. jūnijs).

Ieinteresētie uzņēmumi deviņdesmit dienu laikā no šā paziņojuma publicēšanas dienas var iesniegt konkurējošu pieteikumu saskaņā ar procedūru, kas īsumā aprakstīta “Paziņojumā par kalnrūpniecības atļauju saņemšanu ogļūdeņražu meklēšanai, izpētei un ieguvei Francijā”, kurš 1994. gada 30. decembrī publicēts Eiropas Kopienu Oficiālā Vēstneša C sērijas 374. numura 11. lpp., un kas noteikta Dekrētā Nr. 2006-648 par kalnrūpniecības atļaujām un uzglabāšanas tiesībām pazemē. Konkurējošie pieteikumi jānosūta kalnrūpniecības lietu ministram uz turpmāk norādīto adresi.

Lēmumus par sākotnējo pieteikumu un konkurējošajiem pieteikumiem pieņem saskaņā ar iepriekš minētā dekrēta 6. pantā noteiktajiem kritērijiem kalnrūpniecības atļauju piešķiršanai vēlākais līdz 2010. gada 2. jūnijam.

Nosacījumi un prasības attiecībā uz darbības veikšanu un tās pārtraukšanu

Pieteikumu iesniedzēji sīkāku informāciju var iegūt, iepazīstoties ar Kalnrūpniecības kodeksa 79. un 79.1. pantu un 2006. gada 2. jūnija Dekrētu Nr. 2006-649 par kalnrūpniecības un apakšzemes darbiem un apakšzemes raktuvju un krātuvju pārvaldi (Francijas Republikas Oficiālais Vēstnesis (Journal officiel de la République française), 2006. gada 3. jūnijs).

Papildu informāciju var saņemt šādā iestādē: Ministère de l’écologie, de l’énergie, du développement durable et de l’aménagement du territoire (Direction générale de l'énergie et climat, Direction de l'énergie, Sous-direction de la sécurité d'approvisionnement et des nouveaux produits énergétiques bureau exploration production des hydrocarbures), 41, boulevard Vincent Auriol, 75703 Paris Cedex 13 FRANCE (tālrunis +33 144972302 fakss: +33 153941440).

Ar iepriekš minētajiem tiesību un administratīvajiem aktiem var iepazīties Légifrance tīmekļa vietnē:

http://www.legifrance.gouv.fr

(1) OV L 164, 30.6.1994., 3. lpp.